title: Fulenn (kanaouenn)
text: Fulenn (a dalvez amañ kement hag an elfenn skedus hag ur plac'h yaouank) zo ur ganaouenn vrezhonek war ur sonerezh elektro sonet gant ar strollad Alvan & Ahez ha skrivet gant Marine Lavigne hag Alexis Morvan-Rosius e 2021.
  
  Choazet e oa bet da reprezantiñ Frañs er genstrivadeg Eurovision 2022, goude bezañ kemeret perzh en abadenn skinwel gall Eurovision France, c'est vous qui décidez ! d'ar .
  
  Istor
  Ganet e oa ar ganaouenn diwar gejadenn Ahez, un triad kanerezed brezhonek hag Alvan, un arzour elektro a orin eus Roazhon, en hañv 2021.
  
  Pozioù benelour a oa bet skrivet diwar mojenn Katell Gollet, ur plac'h yaouank az a da zañsal dirak un tantad er c'hoadoù e-lec'h ober evel ma c'houlenn he familh, da lavaret eo dimeziñ hag eurediñ, hep ober van eus selloù ar re all. Met un deiz bennak e teu ur paotr yaouank koant a gas anezhi en ur jabadao spontus kar an Diaoul an hini eo.
  
  Hervez Marine Lavigne eo ur ganaouenn diwar-benn selloù an dud ha diwar-benn ur plac'h yaouank modern a fell dezhi ezteuler gant he c'horf ha gant he dañs.
  
  Choazet en Eurovision Frañs
  Dibabet e voe 12 kanaouenn diwar 3000 e penn-kentañ miz C'hwevrer 2022 ha kinniget d'ar publik kerkent gant Eurovision France ha France Télévisions. Embannet e voe ar single d'an .
  
  Kemer a ra ar strollad Alvan & Ahez perzh en abadenn-dele Eurovision France, c'est vous qui décidez ! d'ar , aozet da choaz an arzour a vezo war ar renk evit Frañs e Kenstrivadeg Eurovision ar c'han 2022. Gant 222 boent e oa aet ar maout ganto, an eil kanaouenn e brezhoneg abaoe Diwanit Bugale gant Dan ar Braz hag Hêrezh ar Gelted e 1996.
  
  Daveoù
  
  Sellet ivez
  Eurovision
  Eben, strollad kentañ an triad Ahez.
  
  Sonerezh Breizh